Brenda Lee

**Brenda Mae Tarpley**, nado en Atlanta o 11 de decembro de 1944, é unha cantante estadounidense coñecida como **Brenda Lee**. Interpretando música rockabilly, pop e country, tivo 47 cancións nas listas de éxitos estadounidenses durante a década de 1960, sendo cuarta nesa década, superada só por Elvis Presley, The Beatles e Ray Charles. É especialmente coñecida polo seu éxito de 1960 "I'm Sorry", e "Rockin' Around the Christmas Tree" de 1958, que se converteu nun estándar de Nadal.

Con 145&nbsp;cm de altura, recibiu o alcume de "Little Miss Dynamite" en 1957, tras gravar a canción "Dynamite" cando tiña doce anos, e foi unha das primeiras estrelas pop que logrou o éxito internacional.

En 1969, Lee volveu ás listas grazas a "Johnny One Time". Con esta canción recibiu a súa segunda candidatura aos premios Grammy como mellor cantante pop feminina. Os seus éxitos seguintes foron grazas á volta ao country. É membro dos salóns da fama do rock and roll, country e rockabilly Vive en Nashville, Tennessee. e de moi nova xa destacou en certames de talentos infantís: participou no Master Worker’s Quartet (conxunto gospel da súa igrexa), interveu case un ano no programa de radio *Starmakers Revue* e participou nalgúns programas da televisión local polos que nin ela nin a súa familia cobraron nada. En 1956, aos doce anos, debutou arrasando nas listas con cancións como "Jambalaya", "Bigelow 6-200" o "I’m Gonna Lasso Santa Claus". Os éxitos sucédense con "Little Jonah" ou "Dynamite". Este último valeulle o alcume de "Miss Little Dynamite" e sendo só unha nena conseguiu converterse nun ídolo adolescente, grazas á súa poderosa voz de cantante veterana.

### Éxito internacional 
Ao tempo que chegaba ao número un das listas country, comezaron a xurdir temas con outras influencias que lle abriron as portas do triunfo internacional, con coñecidas gravacións como "Sweet Nothin's" ou "I'm Sorry". A súa curta idade supúxolle moitos problemas para actuar en moitos lugares, especialmente en Europa, mais a publicidade que xeraban moitas veces as mentiras dos seus promotores facía que as vendas e o éxito se multiplicase. Así, chegou a converterse nunha estrela internacional coas actuacións ininterrompidas en Francia, Italia, Alemaña, o Reino Unido... Con "One Rainy Night in Tokyo", gravada en Nashville, conquistou o Xapón en 1965 e comezou a súa xira polo país, o que deu lugar ao disco gravado en directo *Live in Tokyo*. Máis adelante, editouse exclusivamente no Xapón un EP de temas de Nadal, e pouco despois gravou no mesmo país o álbum *Just for You, Something Nice*.

### Teatro e cinema 
A súa primeira aparición no cinema foi en *Two Little Bears* en 1961, cun pequeno papel xunto a Eddie Albert e Jane Wyatt onde interpretaba "Speak To Me Pretty", canción que acadou grandes vendas no Reino Unido. En 1962 interveu na versión teatral de *Bye Bye Birdie* co papel protagonista de Kim, e un ano máis tarde interpretou a Dorothy en *The Wizard of Oz*. En 1980 apareceu nun breve papel en *Smokey and the Bandit II* e coa canción "Again and Again".

## Vida persoal 
Lee coñeceu a Ronnie Shacklett nun concerto en novembro de 1962 de Bo Diddley e Jackie Wilson no Fairgrounds Coliseum de Nashville e casou con el menos de seis meses despois o 24 de abril de 1963. Lee e Shacklett teñen dúas fillas, Jolie e Julie (que recibiu o nome pola filla de Patsy Cline), e tres netos, Taylor, Jordan e Charley.

Lee é prima polo segundo matrimonio da súa nai do cantante Dave Rainwater de The New Christy Minstrels.

## Discografía 
**Grandma, What Great Songs You Sang!* (1959)
**Brenda Lee* (1960)
**This Is...Brenda* (1960)
**Emotions* (1961)
**All the Way* (1961)
**Sincerely, Brenda Lee* (1962)
*''Brenda, That's All* (1962)
**All Alone Am I* (1963)
**..."Let Me Sing"* (1963)
**By Request* (1964)
**Merry Christmas from Brenda Lee* (1964)
**Brenda Lee Sings Top Teen Hits* (1965)
**The Versatile Brenda Lee* (1965)
**Too Many Rivers* (1965)
**Bye Bye Blues* (1966)
**Coming On Strong* (1966)
**Reflections in Blue* (1967)
**For the First Time* (1968) (con Pete Fountain)
**Johnny One Time* (1969)
**Memphis Portrait* (1970)
**Brenda* (1973)
**New Sunrise* (1973)
**Brenda Lee Now* (1974)
**Sincerely* (1975)
**L.A. Sessions* (1976)
**Even Better* (1980)
**Take Me Back* (1980)
**Only When I Laugh* (1981)
**Feels So Right* (1985)
**Brenda Lee* (1991)
**Precious Memories* (1997)
**Gospel Duets with Treasured Friends'' (2007)

## Notas 
## Véxase tamén 
### Ligazóns externas 
*Páxina oficial
*Brenda Lee recordings at the Discography of American Historical Recordings.
*
*
*